CELEX: 62009CN0399
Language: fi
Date: 2009-10-16 00:00:00
Title: Asia C-399/09: Ennakkoratkaisupyyntö, jonka Nejvyšší správní soud (Tšekin tasavalta) on esittänyt 16.10.2009 — Marie Landtová v. Česká správa sociálního zabezpečení

30.1.2010   
            
            
               FI
            
            
               Euroopan unionin virallinen lehti
            
            
               C 24/19
            
         Ennakkoratkaisupyyntö, jonka Nejvyšší správní soud (Tšekin tasavalta) on esittänyt 16.10.2009 — Marie Landtová v. Česká správa sociálního zabezpečení
   (Asia C-399/09)
   2010/C 24/31
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Kantaja: Marie Landtová
   
      Vastaaja: Česká správa sociálního zabezpečení
   
      Ennakkoratkaisukysymykset
   
   
               1)
            
            
               Onko sosiaaliturvajärjestelmän soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 (1) liitteessä III olevan A osan 6 kohtaa, jonka mukaan perusteita, joiden mukaan määritetään seuraajavaltio, joka on toimivaltainen ottamaan huomioon palkattujen työntekijöiden aikaisemman Tšekin ja Slovakian liittotasavallan sosiaaliturvajärjestelmässä 31.12.1992 mennessä täyttämät vakuutuskaudet, sovelletaan edelleen, ja kyseisen asetuksen 7 artiklan 2 kohdan c alakohtaa tulkittava siten, ettei ole mahdollista soveltaa sellaista kansallisen oikeuden sääntöä, jonka mukaan Tšekin sosiaaliturvalaitoksen on otettava täysimääräisesti huomioon etuutta koskevan oikeuden saamisen ja etuuden määrän vahvistamisen osalta vakuutuskausi, joka on täytetty aikaisemman Tšekin ja Slovakian liittotasavallan alueella 13.12.1992 mennessä, vaikka edellä mainittujen perusteiden mukaan kyseisen vakuutuskauden on toimivaltainen ottamaan huomioon Slovakian tasavalta?
            
         
               2)
            
            
               Jos ensimmäiseen kysymykseen vastataan kieltävästi, onko Euroopan yhteisön perustamissopimuksen 12 artiklaa, luettuna yhdessä sosiaaliturvajärjestelmän soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 3 artiklan 1 kohdan, 10 artiklan ja 46 artiklan kanssa tulkittava siten, että se estää sen, että aikaisemman Tšekin ja Slovakian liittotasavallan sosiaaliturvajärjestelmässä 31.12.1992 mennessä täytetty vakuutuskausi, joka on jo otettu kerran huomioon samassa laajuudessa etuutta varten Slovakian tasavallan sosiaaliturvajärjestelmässä, voidaan edellä mainitun kansallisen säännön mukaan ottaa täysimääräisesti huomioon vanhuusetuutta koskevan oikeuden saamisen ja etuuden määrän vahvistamisen osalta ainoastaan Tšekin tasavallan alueella asuvien Tšekin tasavallan kansalaisten osalta?
            
         
      (1)  EYVL L 149, s. 2.